recursal/SuperWikiNEXT-32B huggingface dataset:
**Juan Carlos Pérez López** (s. 30. maaliskuuta 1990 Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan vasen laitalinkki.

Seurajoukkueura
---------------

Juan Carlos aloitti jalkapallouransa EFMO Boadillan junioriakatemiasta, jossa hän vietti seuraavat 11 vuotta. Vuonna 2007 hän siirtyi espanjalaisjätti Real Madridin junioriakatemiaan.

Kahden vuoden päästä vuonna 2009 Juan Carlos nousi madridilaisseuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä. Ensimmäisen maalinsa joukkueessa hän teki 8. marraskuuta 2009 ottelussa Gimnástica Torrelavegaa vastaan. 28. syyskuuta 2010 hän nousi ensimmäistä kertaa Real Madridin edustusmiehistöön Mestarien liigan lohkovaiheen ottelussa ranskalaista Auxerrea vastaan. Peliaikaa hän ei ottelussa kuitenkaan saanut.

3. lokakuuta 2010 Juan Carlos teki vihdoin ensiesiintymisensä edustusjoukkueessa kotiottelussa Deportivo La Coruñaa vastaan. Reservijoukkueessa hän pelasi kauden aikana yhteensä 32 ottelua, joissa syntyi kolme maalia.

7. heinäkuuta 2011 Juan Carlos teki sopimuksen Zaragozan kanssa ja hänestä maksettiin 2,5 miljoonan euron siirtokorvaus. Siirto sisältää 3,5 miljoonan euron takaisinosto-option kahden seuraavan kauden aikana. 22. syyskuuta 2011 hän teki kaksi maalia vierasottelussa sevillalaista Betisiä vastaan. Zaragoza kuitenkin hävisi ottelun numeroin 3–4.

Kaudeksi 2012–2013 hän siirtyi lainasopimuksella Betisiin.

Lähteet
-------

1. ↑  Juan Carlos: una roja ante el Pontevedra le abre la puerta AS. Viitattu 24.9.2011. (espanjaksi)
2. ↑  4-2: Querer es poder Real Madrid. Viitattu 24.9.2011. (espanjaksi)
3. ↑  Di María strikes for Madrid UEFA. Viitattu 24.9.2011. (englanniksi)
4. ↑  Real Madrid 6-1 Deportivo Real Madrid. Viitattu 24.9.2011. (englanniksi)
5. ↑  Real Betis 4-3 Real Zaragoza (Arkistoitu – Internet Archive) ESPN. Viitattu 24.9.2011. (englanniksi)

Aiheesta muualla
----------------

* Juan Carlosin tilastot BDFutbol-sivustolla (englanniksi)

Málaga – Primera División
1 Kameni |
2 Koné |
3 Weligton |
4 Villanueva |
5 Llorente |
6 Camacho |
7 Juankar |
8 Santos |
9 Charles |
10 Juanpi |
11 Castro |
13 Boiko |
14 Recio |
15 Ricca |
17 Duda |
18 Rosales |
19 Sandro |
20 Koke |
21 Jony |
22 Kuzmanović |
23 M. Torres |
26 En-Nesyri |
27 Escandell |
31 Fornals |
39 Ontiveros |
Valmentaja Ramos
**Juan Carlos I** (runkonumero L61) on Espanjan laivaston vuonna 2009 vesille laskettu lentotukialus (esp. *buque de proyección estratégica*).

Valmistus
---------

Espanjan hallitus hyväksyi syyskuussa 2003 aluksen hankinnan. Seuraavana vuonna tehtiin sopimus aluksen suunnittelusta ja valmistuksesta. Aluksella oli tarkoitus korvata laivastolla olleet kaksi Newport-luokan maihinnousualusta. Alus tilattiin 5. syyskuuta 2003 Ferrolista Navantian telakalta. Ensimmäiset osat aluksesta valmistettiin toukokuussa 2005 ja köli laskettiin virallisesti 1. heinäkuuta 2006. Alukseen tarvittavien 111 lohkon valmistaminen jaettiin Fenen ja Ferrolin telakoille ja Ferrol vastasi lisäksi kokoonpanosta. Alus laskettiin vesille maaliskuussa 2008, minkä jälkeen työt jaettiin kahdeksaan lohkoon. Virallinen vesillelasku tapahtui 22. syyskuuta 2009, jolloin alus siirrettiin koeajoihin. Aluksen luovutus tilaajalle viivästyi propulsiojärjestelmässä havaittujen vikojen korjaamiseksi. Korjausten jälkeiset koeajot suoritettiin touko-kesäkuussa 2010 ja alus otettiin palvelukseen 30. syyskuuta 2010 Espanjan kuninkaan Juan Carlos I:n läsnä ollessa.

Palvelus
--------

Yhdysvaltain merijalkaväen Bell Boeing V-22 Osprey *Juan Carlos I:n* kannella 2015.
Alus on palveluksessa vuonna 2017.

Lähteet
-------

* Waters, Conrad: Modern European Amphibious Assault Ships.  *Warship 2011*, 2011, XXXIII. vsk, s. 80-93. Lontoo:  Conway Maritime Press. ISBN 978-1-84486-133-0.   (englanniksi)

### Viitteet

1. ↑  Waters, Conrad s. 86

Aiheesta muualla
----------------

* Kuvia tai muita tiedostoja aiheesta **Juan Carlos I (L61)** Wikimedia Commonsissa
Jón Þór Birgisson Roskilde Festivalissa vuonna 2006
**Jón Þór Birgisson** eli **Jónsi** (s. 23. huhtikuuta 1975) on islantilaisen post-rock yhtye Sigur Rósin laulaja-kitaristi. Hänen tavaramerkkinsä on "jousikitara", eli hän soittaa sähkökitaraansa sellon jousella luodakseen hyvin kaikupohjaisen, mutta melodisen soinnin. Jón laulaa yleensä falsetista.

Musiikillista historiaa
-----------------------

Vuonna 1995 Jón perusti yhtyeen nimeltä "Bee Spiders" ja käytti taiteilijanimeä "Johnny B". Hänen tapanaan oli pitää aurinkolasit päässään koko konsertin ajan. Bee Spiders voitti "Vuoden kiinnostavin bändi" -palkinnon vuonna 1995 kilpailussa nimeltään "Musiktilrauni" (’Musiikkikokeilut’), jonka tarkoituksena oli nostaa pinnalle uusia, tuntemattomia bändejä. Bee Spider soitti pitkiä rock-kappaleita, ja heitä verrattiin yleensä esimerkiksi Smashing Pumpkinsiin. Jón soitti myös vuosina 1992 ja 1993 grunge-bändissä nimeltään "Stoned".

Faktoja
-------

* Jón syntyi oikea silmä sokeana. Tähän viitaten hän on todennut: "Jos näkisin stereona, tulisin hulluksi."
* Yhtyeen nimi Sigur Rós on Jónin pikkusiskon nimi, joskin hänen nimensä kirjoitetaan Sigurrós (myös Jónin isoäiti oli samanniminen). Sigurrós syntyi samaan aikaan, kun yhtye perustettiin. Nimi tarkoittaa ’voiton ruusua’ ja on melko yleinen naisen nimi Islannissa.
* Jón on avoimesti homoseksuaali.

Kielet
------

Jón puhuu äidinkielenään islantia. Hän puhuu myös englantia, mutta vahvalla islantilaisella korostuksella. Sigur Rósin kotisivujen mukaan Sigur Rósin ensimmäiset kolme albumia Jón lauloi lähinnä islanniksi lukuun ottamatta kahta kappaletta (*Von* ja *Olsen Olsen*), jotka on laulettu vonlenskaksi. Kaikki ( )-levyn laulut ovat vonlenskaa. Vonleska on keksitty kieli, jolla Jón laulaa ennen kuin sanoitukset on kirjoitettu ylös. Se on improvisoitua, merkityksetöntä laulantaa, joka sopii musiikkiin ja toimii vain yhtenä instrumenteista. Jón määrittelee sen joksikin, mitä laulajat toisinaan tekevät, kun ovat jo päättäneet kappaleen melodian, mutta eivät ole vielä keksineet sanoituksia. Sigur Rós harkitsi monien eri kielien käyttämistä levyllä ( ), mutta päätyi lopulta vonlenskaan.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki
	+ 2

 |
|  |
| Taiteenala | 
* MusicBrainz
	+ 2

 |
|  |
| Henkilöt | 
* Elonet

 |
|  |
| Muut | 
* IdRef

 |

 |
Juan Camilo Mouriño (2008)
**Juan Camilo Mouriño Terrazo** (1. elokuuta 1971 Madrid, Espanja – 4. marraskuuta 2008 México, Meksiko) oli meksikolainen poliitikko ja Meksikon sisäministeri Felipe Calderónin hallituksessa.

Mouriño oli Espanjasta saapunut maahanmuuttaja. Hänen isänsä Carlos Mouriño toimii espanjalaisen jalkapalloseuran Real Club Celta de Vigon puheenjohtajana. Hän opiskeli Tampan sekä Campechen yliopistoissa. Meksikossa Mouriño kuului kristillisdemokraattiseen Partido Acción Nacional (PAN) -puolueeseen. Meksikon sisäministerinä hän toimi tammikuusta 2008 lähtien.

Mouriño menehtyi lento-onnettomuudessa, jossa kuoli 16 henkeä ja loukkaantui 40.

Lähteet
-------

1. ↑  16 Dead in Mexico Plane Crash *Latin American Herald Tribune*.  Arkistoitu 18.2.2012. Viitattu 8.3.2022. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |

 |
Gdańskin voivodikunnan sijainti Puolan kartalla.
**Gdańskin voivodikunta** (puol. *województwo gdańskie*) oli 1975–1998 yksi Puolan 49 voivodikunnasta. Se oli pinta-alaltaan 7 394 km² ja sen hallintokeskus oli Gdańsk. Gdańskin voivodikunnan alueesta tuli vuoden 1999 hallintouudistuksen tuloksena osa nykyiseen Pommerin voivodikuntaan.

Lähteet
-------

1. ↑  Gdańskie województwo *Encyklopedia Internautica*. Viitattu 24.10.2020. (puolaksi)
2. ↑  Dz.U. z 1975 r. nr 16, poz. 91.
3. ↑  Wykaz Nowych Deskryptorów Geograficznych (151) (1-13.04.2017)

Puolan voivodikunnat 1975–1998
Biała Podlaska • Białystok • Bielsko-Biała • Bydgoszcz • Chełm • Ciechanów • Częstochowa • Elbląg • Gdańsk • Gorzów • Jelenia Góra • Kalisz • Katowice • Kielce • Konin • Koszalin • Krakova • Krosno • Legnica • Leszno • Lublin • Łomża • Łódź • Nowy Sącz • Olsztyn • Opole • Ostrołęka • Piła • Piotrków • Płock • Poznań • Przemyśl • Radom • Rzeszów • Siedlce • Sieradz • Skierniewice • Słupsk • Suwałki • Szczecin • Tarnobrzeg • Tarnów • Toruń • Wałbrzych • Varsova • Włocławek • Wrocław • Zamość • Zielona Góra
André Chamson vuonna 1962.
**André Chamson** (6. kesäkuuta 1900 Nimes – 1983) oli ranskalainen kirjailija, perinteellisen, hillityn realismin edustaja. Chamson kuvasi teoksissaan kotialueensa Sevennien väestöä. Toisaalta hän kirjoitti sosiaalisiin ja poliittisiin ajanilmiöihin liittyviä älyllisiä teoksia. Vuonna 1956 hänet nimitettiin Ranskan akatemian jäseneksi. Hänen teoksiaan ovat ainakin *Les hommes de la route* (1927), *Le crime des justes* (1928), *L'Année des vaincus* (1934) sekä *Le puits des miracles* (1946).

Lähteet
-------

1. ↑  André Chamson *nobelprize.org*. Viitattu 3.5.2022.
2. ↑  *Otavan iso tietosanakirja, osa 2*, s. 29. Helsinki: Otava, 1961.
3. ↑  Facta 2001, osa 3 vuodelta 1981, palsta 172
4. ↑  *Spectrum tietokeskus, osa 14. Pienhakusanat ja hakemisto*, s. 198. Helsinki: WSOY, 1981. ISBN 951-0-07253-2.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Alankomaat
* Puola
* Portugali

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
Gaëtane Thiney
**Gaëtane Thiney** (s. 28. lokakuuta 1985 Troyes) on ranskalainen jalkapalloilija, pelipaikaltaan keskikenttäpelaaja.

Thiney on pelannut Ranskan naisten maajoukkueessa MM-kilpailujen 2019 päättyessä 161 maaottelua ja tehnyt niissä 58 maalia. Hän on edustanut maajoukkuetta MM-kilpailuissa 2011, 2015 ja 2019 sekä olympiakisoissa 2012. MM-kilpailuissa 2011 hän teki kaksi maalia ja olympiakisoissa 2012 yhden, ja molemmissa Ranska sijoittui neljänneksi. Thiney on pelannut myös vuosien 2009, 2013 ja 2017 EM-kilpailuissa, joista ensin mainitussa hän teki yhden maalin ja vuoden 2013 kisoissa maalin puolivälieräottelun rangaistuspotkukilpailussa Tanskaa vastaan (Tanska voitti 2–4).

Seuratasolla Thiney edusti FCF Juvisy -seuraa vuosina 2008–2017 ja siirtyi sitten Paris FC:n joukkueeseen.

Lähteet
-------

* Gaëtane Thiney  23.7.2013. UEFA. Viitattu 23.7.2013. (englanniksi)

### Viitteet

1. 1 2 3  Joueuse - Gaëtane Thiney Ranskan jalkapalloliitto. Viitattu 8.7.2019. (ranskaksi)
2. ↑  Gaëtane Thiney FIFA.  Arkistoitu 22.6.2015. Viitattu 29.6.2015. (englanniksi)
3. 1 2

Ranskan joukkue – Jalkapallon naisten MM-kilpailut 2011
1 Deville |
2 Renard |
3 Boulleau |
4 Georges |
5 Meilleroux |
6 Soubeyrand |
7 Franco |
8 Bompastor |
9 Le Sommer |
10 Abily |
11 Lepailleur |
12 Thomis |
13 Pizzala |
14 Nécib |
15 Bussaglia |
16 Sapowicz |
17 Thiney |
18 Delie |
19 Brétigny |
20 Viguieri |
21 Philippe |
Valmentaja Bini

Ranskan joukkue – Jalkapallon naisten EM-kilpailut 2013
1 Deville |
2 Renard |
3 Boulleau |
4 Georges |
5 Meilleroux |
6 Soubeyrand |
7 Franco |
8 Bussaglia |
9 Le Sommer |
10 Henry |
11 Soyer |
12 Thomis |
13 Catala |
14 Nécib |
15 Houara |
16 Bouhaddi |
17 Thiney |
18 Delie |
19 Brétigny |
20 Asseyi |
21 Benameur |
22 Delannoy |
23 Abily |
Valmentaja Bini

Ranskan joukkue – Jalkapallon naisten MM-kilpailut 2015
1 Deville |
2 Renard |
3 Boulleau |
4 Georges |
5 Delannoy |
6 Henry |
7 Dali |
8 Houara |
9 Le Sommer |
10 Abily |
11 Lavogez |
12 Thomis |
13 Diani |
14 Nécib |
15 Bussaglia |
16 Bouhaddi |
17 Thiney |
18 Delie |
19 Mbock Bathy |
20 Butel |
21 Gérard |
22 Majri |
23 Hamraoui |
Valmentaja Bergeroo

Ranskan joukkue – Jalkapallon naisten EM-kilpailut 2017
1 Philippe |
2 Périsset |
3 Renard |
4 Georges |
5 Toletti |
6 Henry |
7 Le Bihan |
8 Houara-d'Hommeaux |
9 Le Sommer |
10 Abily |
11 Lavogez |
12 Thomis |
13 Catala |
14 Tounkara |
15 Bussaglia |
16 Bouhaddi |
17 Thiney |
18 Delie |
19 Mbock Bathy |
20 Diani |
21 Gérard |
22 Karchaoui |
23 Geyoro |
Valmentaja Echouafni

Ranskan joukkue – Jalkapallon naisten MM-kilpailut 2019
1 Durand |
2 Périsset |
3 Renard |
4 Torrent |
5 Tounkara |
6 Henry |
7 Karchaoui |
8 Geyoro |
9 Le Sommer |
10 Majri |
11 Diani |
12 Laurent |
13 Gauvin |
14 Bilbault |
15 Bussaglia |
16 Bouhaddi |
17 Thiney |
18 Asseyi |
19 Mbock Bathy |
20 Cascarino |
21 Peyraud-Magnin |
22 Debever |
23 Clémaron |
Valmentaja Diacre
**Kunnallissakko** on 1898–1976 Suomessa käytössä ollut sakko, joka voitiin määrätä kunnanvaltuuston ja kunnanhallituksen jäsenen maksettavaksi, jos tämä oli ilman pätevää syytä poissa kokouksesta tai lähti kesken kokouksen pois. Lait käyttivät pelkkää sakko-nimitystä. Sakosta säädettiin ensimmäisen kerran vuoden 1898 asetuksessa maalaiskuntain kunnallishallinnosta. Jos kunnanvaltuusmies oli ilman pätevää syytä poissa kokouksesta, hänen oli maksettava sakkoa kunnan kassaan. Esimiehen (nykykielellä puheenjohtajan) ja varaesimiehen sakon suuruus oli kuusi markkaa ja jäsenen kolme markkaa. Jos kokous paikalla olleiden vähälukuisuuden vuoksi jäi pitämättä, oli sakko kaksinkertainen.

Vuoden 1917 maalaiskuntain kunnallislaki sääti sakosta kuntain edustajille ( vastaa myöhempää kunnanhallituksen jäsentä). Jos edustaja tai varaedustaja ilman laillista estettä ei saapunut edustajain kokoukseen, sai hän 40 markan sakon maksettavakseen. Jos kokous läsnä olevien vähälukuisuuden vuoksi jäi pitämättä tai oli lopetettava kesken, oli sakko kaksinkertainen. Lisäksi poisjääneiden oli yhteisvastuullisesti korvattava paikalle tulleiden edustajien palkkiot ja matkakulut. Sakon ja muut seuraamukset tuomitsi paikkakunnan alioikeus, jossa syytettä ajoi virallinen syyttäjä.

Vuoden 1917 kaupunkien kunnallislaki sääti kaupunginkassaan maksettavasta sakosta, jos valtuuston puheenjohtaja, varapuheenjohtaja tai jäsen ilman pätevää syytä jäi pois valtuuston kokouksesta. Puheenjohtajan ja varapuheenjohtajan sakko oli 10 markkaa ja jäsenen 5 markkaa. Sakko oli kaksinkertainen, jos kokous jäi pitämättä tai keskeytyi.

Vuoden 1948 kunnallislaki koski maalaiskuntia, kaupunkeja ja kauppaloita. Lain mukaan valtuuston tai kunnanhallituksen puheenjohtajaa, varapuheenjohtajaa tai jäsentä sakotettiin perusteettomasta poissaolosta. Sakon suuruus oli kokouspalkkion määrä kuitenkin siten, että puheenjohtajan ja varapuheenjohtajan sakko oli vähintään 50 ja jäsenen 30 markkaa. Jos kokousta ei voitu pitää tai se keskeytyi, oli sakko kaksinkertainen. Kunnallislaki kumottiin vuoden 1976 kunnallislailla, joka tuli voimaan vuoden 1977 alussa. Sen mukaan valtuutetun oli ilmoitettava esteestään saapua kokoukseen kunnanvaltuuston puheenjohtajalle, joka kutsuu varajäsenen paikalle.

Lähteet
-------

1. ↑  *Uusi tietosanakirja,* Tietosanakirja oy 1960–1966.
2. ↑  Asetus maalaiskuntain kunnallishallinnosta, 21/1898, 36 §.
3. ↑  Maalaiskuntain kunnallislaki, 108/1917, 37 §.
4. ↑  Kaupunkien kunnallislaki, 108/1917, 19 §.
5. ↑  Kunnallislaki, 642/1948, 26 §.
6. ↑  Kunnallislaki, 953/1976, 46 §.
**Pierre André Buffière** (12. marraskuuta 1922 Vion, Ardèche – 2. lokakuuta 2014) oli ranskalainen koripalloilija. Hän kilpaili vuoden 1948 kesäolympialaisissa Lontoossa saaden joukkueineen hopeaa. Hän osallistui myös vuoden 1952 kesäolympialaisiin Helsingissä, missä Ranska sijoittui kahdeksanneksi.

Buffière sai koripallon Euroopan-mestaruuskilpailuissa hopeaa 1949 sekä pronssia 1951 ja 1953.

Lähteet
-------

1. ↑  Basket-ball. André Buffière est décédé *Ouest France*.  2.10.2014. Viitattu 6.10.2014. (ranskaksi)
2. ↑  André Buffière Biography and Olympic Results | Olympics at Sports-Reference.com (Arkistoitu – Internet Archive)
3. ↑  European Championship for Men 1949 | FIBA Europe
4. ↑  European Championship for Men 1951 | FIBA Europe
5. ↑  European Championship for Men 1953 | FIBA Europe

Ranskan joukkue – Kesäolympialaiset 1948
3 Buffière |
4 Dérency |
5 Thiolon |
6 Perrier |
7 Chocat |
8 Offner |
9 Even |
10 Desaymonet |
11 Guillou |
12 Bonnevie |
13 Girardot |
14 Rebuffic |
15 Quénin |
16 Barrais |
Valmentaja Busnel
**Introspective** on Pet Shop Boysin vuonna 1988 julkaisema pop-albumi. Se poikkesi kahdesta aiemmasta albumista sillä, että se sisälsi ainoastaan kuusi kappaletta, joista jokainen on niin sanottua *extended*-versiota eli on huomattavasti pidempi kuin radio edit -versio.

Huolimatta uskaliaasta kokeilusta albumi myi hyvin maailmanlaajuisesti, platinaa sekä Britanniassa että Yhdysvalloissa. Myös Suomessa albumi myi platinaa (yli 40 000 kappaletta) ja nousi julkaisuviikollaan Suomen albumilistan 1. sijalle. 

Albumin ensimmäisenä singlenä julkaistiin suuriin Pet Shop Boys -klassikoihin kuuluva "Domino dancing", joka ylsi brittilistalla 7. sijalle ja Yhdysvalloissa 18. sijalle. Kappaleen musiikkivideo herätti aikanaan suuren kohun "homoeroottiseksi" epäillyllä rantakohtauksella, jossa kaksi lihaksikasta miestä painivat toisiaan vastaan aaltojen iskiessä vasten heidän vartaloitaan. Toisena singlenä julkaistiin "Left to my own devices", joka oli Trevor Hornin tuottama kappale. Se saavutti Britanniassa sijan 4, mutta ylsi yllättäen Yhdysvalloissa vain sijalle 72. Viimeisenä singlenä albumilta julkaistiin "It's alright", jonka musiikkivideo on yksi duon muistettavimmista. Single nousi heti Britanniassa singlelistan viidenneksi. Kaikki albumilta singleiksi irrotetut kappaleet julkaistiin levyltä poiketen lyhyempinä versioina.

Vuonna 2001 albumi julkaistiin uudestaan remasteroituna kahden CD:n versiona.

Kappaleet
---------

1. "Left to My Own Devices" – 8:16
2. "I Want a Dog" – 6:15
3. "Domino dancing" – 7:40
4. "I'm Not Scared" – 7:23
5. "Always on My Mind/In My House" – 9:05
6. "It's Alright" – 9:24

Pet Shop Boys

| 
* Neil Tennant
* Chris Lowe

 |
| --- |

|  |  |
| --- | --- |
| Studioalbumit | 
* Please
* Actually
* Introspective
* Behaviour
* Very
* Very Relentless
* Bilingual
* Bilingual Special Edition
* Nightlife
* Release
* Fundamental
* Fundamentalism
* Yes
* Yes etc.
* Elysium
* Electric
* Super
* Hotspot

 |
| Kokoelmat | 
* In depth
* Discography: The Complete Singles Collection
* Essential
* Pop Art: Pet Shop Boys - The Hits
* Party
* Ultimate
* Format
* SMASH - The Singles 1985-2020

 |
| Videografiat | 
* Television
* Showbusiness
* It couldn't happen here
* Highlights
* Promotion
* Videography
* Performance
* Projections
* Various
* Discovery
* Somewhere
* Montage
* PopArt: the hits
* A life in pop
* Cubism
* Pandemonium
* Ultimate
* Inner Sanctum
* SMASH - The Videos 1985-2020.

 |
Graavilohta ja perunoita tillikastikkeessa.
**Graavilohi** on pohjoismainen ruokalaji, joka valmistetaan kypsentämällä lohi kuumentamatta. Sana graavi tulee ruotsin kielen sanasta *grav*, joka tarkoittaa hautaa.

Graavilohi valmistetaan laittamalla lohifileiden väliin karkeaa suolaa ja hiukan sokeria sekä usein myös muita mausteita, kuten valkopippuria, roseepippuria, viherpippuria, katajanmarjaa, tilliä tai konjakkia. Fileet kääritään pareittain nahkapuoli ulospäin ja säilytetään kylmässä 1–4 päivää. Suola pehmittää kalan lihan proteiineja ja estää kalan pilaantumisen. Graavaus on keksitty suurten kalasaaliiden säilyttämiseksi ilman kylmätiloja, mutta nykyisin graavilohta valmistetaan ja syödään sen maun takia.

Keskiajalla kalastajat valmistivat graavilohta suolaamalla ja kevyesti fermentoimalla hautaamalla kalan rantahiekkaan hieman korkean vuoroveden rajan yläpuolelle. Fermentoinnin takia alkuperäisen graavilohen haju ja maku muistuttivat enemmän hapansilakkaa kuin nykyaikaista graavilohta. Ensimmäinen kirjallinen graavilohiohje julkaistiin vuonna 1914 norjalaisen Henriette Schǿnbergin keittokirjassa *Stor Kokebok*.

Japanilaisilla on vastaavanlaisia kalankäsittelytapoja, mutta erilaiset mausteet.

Lähteet
-------

1. ↑  Mikä pilasi hauen maineen? Lappilainen
2. ↑  Graavilohi Kotikokki
3. ↑  *Scandinavian World Cooking*, s. 6. Scandinavian Airlines System, 1997. Teos Internet Archivessa (viitattu 28.8.2021). (englanniksi)
4. ↑  Remes, Mika: Lohi hallitsi viileitä vesiä.  *Tiede*, 2022.

Aiheesta muualla
----------------

* Kuvia tai muita tiedostoja aiheesta **Graavilohi** Wikimedia Commonsissa
**M/S *Grisslan*** on vuonna 1971 Turusta valmistunut, Ålandstrafikenin operoima saaristolautta, joka liikennöi Ahvenanmaan saaristossa.

Grisslan tilattiin alun perin Svinö-Degerby reitille, mutta on liikennöinyt vuodesta 1985 nykyisellä reitillään. Alus kulkee Lumparlandin Långnäsistä Kumlingen Snäcköseen tunnissa ja 40 minuutissa. Reitillään se pysähtyy lisäksi Överööhön, Sottungaan ja aiemmin myös tilauksesta Bergön saarelle. Grisslan on vuodesta 2012 alkaen kulkenut reitillään vain kesäkaudella, talvella sen korvaa M/S Ejdern. Aluksessa on matkustatiloina vain pieni salonki autokannen alla. Grisslanilla ei ole sisaraluksia.

Myyntiyritys
------------

Lotta II:en myynnin jälkeen, Grisslan on Ålandstrafikenin vanhin alus. Lisäksi aluksesta puuttuvat sisätilat miltei kokonaan. Alus asetettiin myyntiin vuonna 2010. Alus kuitenkin vedettiin markkinoilta, sillä sille ei löydetty korvaajaa. Vuonna 2012 ja vuoden 2013 alkupuolen alusta pidettiin toimettomana Långnäsin satamassa, sillä alusta ei pidetty merikelpoisena. Kesän 2013 lopussa alus pääsi kuitenkin takaisin liikenteeseen, kun sitä oli ensin paranneltu.

Elokuusta 2020 alkaen alus on Kuljetus-Savolainen Oy:n omistuksessa toiminut itäisen Suomenlahden aluskemikaalivahinkojen- ja öljyntorjunta-aluksena. Grisslan toimii ympärivuorokautisessa valmiudessa 244 päivää vuodessa. Aluksen kotisatama sijaitsee Loviisassa. Sopimuskausi Rajavartiolaitoksen kanssa kestää vuoteen 2025 asti.

Lähteet
-------

* Grisslan ruotsinkielisessä Wikipediassa
* Grisslan Ålandstrafikenin kotisivuilla (Arkistoitu – Internet Archive)
* 

Ålandstrafiken

|  |  |
| --- | --- |
| Nykyiset alukset | *Viggen* •
*Alfågeln* •
*Doppingen* •
*Spoven* •
*Frida II* •
*Knipan* •
*Grisslan* •
*Ejdern* •
*Gudingen* •
*Skiftet* •
*Skarven* |
| Öljyntorjunta-alus | *Svärtan* |
| Entisiä aluksia | *Kumlinge* •
*Lotta II* •
*Vårdö* |
| Satamat: | *Hummelvik* •
*Enklinge* •
*Kumlinge* •
*Lappo* •
*Torsholma* •
*Asterholma* •
*Åva* •
*Jurmo* •
*Vuosnainen* •
*Långnäs* •
*Bergö* •
*Överö* •
*Sottunga* •
*Snäckö* •
*Husö* •
*Kyrkogårdsö* •
*Kökar* •
*Galtby* •
*Svinö* •
*Degerby* |
**Hall, Russell and Company** oli brittiläinen telakkayhtiö, joka sijaitsi Skotlannissa Aberdeenissä.

Historia
--------

Veljekset James ja William Hall, Thomas Russell ja James Cardno perustivat yhtiön vuonna 1864 valmistaakseen höyrykoneita ja niiden tarvitsemia kattiloita. Vuonna 1868 yhtiö valmisti ensimmäisen aluksensa Kiinan keisarilliselle laivastolle *Kwang Tungin*. Tämän jälkeen yhtiö valmisti lukuisia kalastusaluksia ja rahtialuksia, mutta Aberdeenin rannikon kalastuksen kasvaessa 1890-luvulla telakalta valmistui runsaasti troolareita kuten William Pyperille tehdyt *North Star*, *North Wind* ja *North Breeze* ja Aberdeen Steam Trawling and Fishing Companyn *Strathdon*, *Strathtay* ja *Strathpey*.

Eräälle yhtiön ensimmäisistä asiakkaista J. T. Rennielle valmistui parkki *Umvoti* vuonna 1869 ja sen jälkeen telakalta valmistui yhä suurempia aluksia Rennie and Sonsille kuten *Ifafa*, *Inziswa* ja *Inanda*. Sarjan suurin alus vuonna 1910 valmistunut *Intaba* oli 386 jalkaa.

Ensimmäisen maailmansodan aikana telakalta valmistui miinanraivaustroolareita ja toisen maailmansodan aikana telakka valmisti lukuisia Flower-luokan korvetteja ja River-luokan fregatteja. Vuosina 1944–1945 telakalta valmistui viisi rannikkorahtilaivaa fifeläisen Burntisland Shipbuilding Companyn alahankkijana. Telakalta valmistui vielä kaksi alusta alihankintana Burntislandille vuosina 1956–1957.

Sodan jälkeen telakka valmisti kalastus-, rahti- ja laivaston partioaluksia. Vuonna 1977 telakka liitettiin laivayhtiöitä kansallistettaessa British Shipbuilders Corporationiin valmistaen muun muassa Britannian puolustusministeriölle ulkovartiolaivoja sekä ampumakenttäalueille torpedoaluksia. Sotateollisuustelakaksi luokiteltu telakka palasi yksityiseen omistukseen vuonna 1986, mikä vaikeutti sen tilausten saantia kauppamerenkulusta. A&P Appledore International (Aberdeen) lunasti telakan vuonna 1989, mutta tilauskanta pysyi heikkona ja sen viimeinen valmistunut alus oli *RMS St. Helena*, joka luovutettiin tilaajalle vuonna 1990.

Telakka jatkoi korjaustelakkana sulkemiseensa saakka vuonna 1992.

Lähteet
-------

1. 1 2 3 4 5  aberdeenships.com - Hall, Russell and Company
*Hakusana "Contra" ohjaa tänne. Sanan muista merkityksistä kerrotaan Contra (täsmennyssivu)*
Contrasissejä tupakkatauolla vuonna 1987.
**Contrat** (espanjan sanasta *contrarevolucionario* ’vastavallankumouksellinen’) olivat Nicaraguan sandinistihallintoa vastaan nousseita sissejä.

Heinäkuussa 1979 Nicaraguan diktaattori Anastasio Somoza Debayle syöstiin vallasta lyhyen sisällissodan jälkeen ja 43-vuotinen Somozan suvun valta päättyi. Sandinistien vasemmistohallintoa vastaan syntyi monia aseellisia liikkeitä, joita kutsuttiin yhteisnimellä contrat. Osa contrista oli kuulunut Somozan suvun vallan aikana Somozan yksityisarmeijaan, kansalliskaartiin, osa puolestaan oli pettyneitä entisiä sandinisteja. Myös Atlantin rannikon miskito-, sumo- ja rama-intiaanit muodostivat oman aseellisen vastarintaliikkeensä. 

Yhdysvallat tuki sandinistihallintoa vastaan taistelevia contria. Reaganin hallinto aseisti ja rahoitti contria sekä lähetti sotilasneuvonantajia heidän tuekseen. CIA järjesti myös kansainväliseen tuomioistuimeen asti päätyneen operaation, jossa contrien tuella miinoitettiin Nicaraguan tärkeimmät satamat. Contria on syytetty lukuisista törkeistä, systemaattisista ihmisoikeusrikkomuksista, kuten kidutuksista, raiskauksista ja lukemattomien siviilien murhaamisesta. Yhdysvaltain kongressi esti contrien suoran rahoittamisen ja Reaganin hallinnon yritys kiertää rajoitus johti niin sanottuun Iran-Contra-skandaaliin. 

Intiaanien Misurata-liike teki sandinistihallituksen kanssa vuonna 1985 rauhansopimuksen, jossa sovittiin itsehallintoalueen perustamisesta. Contrien ja sandinistien välinen sota päättyi vuoden 1988 aseleposopimukseen. Sen ja vuoden 1989 alussa tehtyjen lisäsopimusten mukaan contrat luopuivat aseista ja palasivat yhteiskuntaan ja politiikkaan. Sopimusten mukaisesti Nicaraguassa järjestettiin vapaat vaalit 1990 ja sandinistihallinto päättyi.

Aiheesta muualla
----------------

* Kuvia tai muita tiedostoja aiheesta **Contrat** Wikimedia Commonsissa
**Barthin oireyhtymä** on harvinainen X-kromosomissa peittyvästi periytyvä oireyhtymä. Se aiheuttaa dilatoivan eli sydäntä laajentavan kardiomyopatian, myopatiaan liittyvän lihasheikkouden ja lyhytkasvuisuutta. Yleensä sairastuneilla on neutropenia, joka altistaa heidät toistuville infektioille.

Barthin oireyhtymään liittyvä dilatoiva kardiomyopatia ilmenee usein jo syntymähetkellä tai kehittyy ensimmäisten elinkuukausien aikana. Tämä voi johtaa sydämen vajaatoimintaan. Myös hypotonian aiheuttava myopatia on yleensä havaittavissa syntymästä saakka. Lihasheikkouden takia motoristen taitojen kehittyminen usein viivästyy. Oireiden vaikeusaste ja alkamisikä ovat kuitenkin yksilöllisesti vaihtelevia. Barthin oireyhtymästä kärsivät syntyvät usein tavallista pienikokoisempina ja lapsuudessa ilmenee hidastunutta pituuskasvua. Monet oireyhtymästä kärsivät miehet jäävät poikkeuksellisen lyhyiksi, mutta jotkut potilaat saavuttavat murrosiässä keskimääräisen pituuden. Usein Barthin oireyhtymästä kärsivillä on oireyhtymälle tunnusomaiset kasvonpiirteet, joihin kuuluvat esimerkiksi korostuneet posket.

Barthin oireyhtymästä kärsivillä veressä ja virtsassa on kasvanut määrä 3-metyyliglutakonihappoa. Oireyhtymä kuuluukin 3-metyyliglutakonihappovirtsaisuudeksi kutsuttuun tautiryhmään. Barthin oireyhtymä lyhentää siitä kärsivän elinajanodotetta. Sydämen vajaatoiminta ja infektiot aiheuttavat paljon kuolleisuutta jo varhaisessa lapsuudessa. Osa potilaista elää keski-ikäisiksi. Barthin oireyhtymää aiheuttavat mutaatiot tafatsiinigeenissä. Sairastuneita arvioidaan olevan noin 1/300 000–400 000.

Lähteet
-------

1. 1 2 3  Barth syndrome MedlinePlus Genetics, viitattu 3.7.2023
**André De Shields** (s. 12. tammikuuta 1946 Dundalk, Maryland) on yhdysvaltalainen näyttelijä, laulaja, tanssija, ohjaaja ja koreografi. Lukuisia palkintoja saanut De Shields on näytellyt Broadway-musikaaleissa (*Warp!*, *The Wiz*, *Ain’t Misbehavin’*), off Broadway-tuotannoissa sekä elokuvissa ja televisiosarjoissa.

Ura
---

Ennen taiteilijan uraansa De Shields opiskeli englanninkielistä kirjallisuutta ja afroamerikkalaista kulttuuria. Näyttelijän debyyttinsä hän teki 1969 musikaalissa *Hair*, jota esitettiin Chicagossa. Hänen Broadway-debyyttinsä oli Xanderin rooli tieteisnäytelmässä *Warp!* (1973). Erityisen mieleenpainuvia roolisuorituksia hän teki musikaaleissa *The Wiz*, *Ain’t Misbehavin’*, *Play On!*, *The Full Monty* ja *Hadestown*.

Vuonna 1984 De Shields ohjasi käsikirjoittamansa musikaalin *André De Shields' Haarlem Nocturne*, jossa hän näytteli pääroolin. Hän suunnitteli myös musikaalin koreografian.

De Shields on näytellyt mittavan teatteriuransa ohella muun muassa televisiosarjoissa *Cosby*, *Sinkkuelämää*, *Kova laki*, *Kova laki: Erikoisyksikkö* ja *Katy Keene*. Vuonna 2019 hänellä oli rooli Netflixin musiikkikomediassa *John Mulaney & the Sack Lunch Bunch*.

De Shields on saanut useita palkintoja roolisuorituksistaan (muun muassa *Ain’t Misbehavin’* (Primetime Emmy -palkinto, 1982) ja *Hadestown* (Tony-palkinto, 2019)).

Lähteet
-------

1. 1 2 3 4 5  André De Shields NewYorkTheatreGuide.com. Viitattu 25.4.2023. (englanniksi)
2. ↑  Andre De Shields : ecce homo Entertainment Community Fund. Viitattu 25.4.2023. (englanniksi)
3. 1 2  André De Shields (b. 1946) *nmaahc.si.edu*. Viitattu 25.4.2023. (englanniksi)

Aiheesta muualla
----------------

* Andredeshields.com
* La Mama: Andre de Shields

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Synchronkartei

 |
|  |
| Muut | 
* SNAC

 |

 |
**Kromi(II)oksidi** (CrO) on kromi- ja oksidi-ionien muodostama epäorgaaninen ioniyhdiste. Yhdisteessä kromi esiintyy hapetusluvulla +II.

Ominaisuudet ja valmistus
-------------------------

Kromi(II)oksidista on kaksi erilaista kidemuotoa. Alkeiskopiltaan kuutiollinen väriltään musta muoto, jonka kiderakenne muistuttaa natriumkloridin kiderakennetta, ja alkeiskopiltaan heksagonaalinen punaruskea muoto. Kromi(II)oksidi on suhteellinen pysymätön yhdiste, joka kuumennettaessa disproportioituu metalliseksi kromiksi ja kromi(III)oksidiksi. Aine voi olla myös pyroforista. Vety pelkistää yhdisteen metalliseksi kromiksi. Kromi(II)oksidi ei liukene veteen, mutta liukenee esimerkiksi laimeaan vetykloridiin osittain hapettuen Cr3+-ioneiksi.

3CrO → Cr + Cr2O3
Yhdistettä voidaan valmistaa kuumentamalla alennetussa paineessa kromikarbonyyliä noin 200–250 °C:n lämpötilaan tai laimean typpihapon ja kromin amalgaaman välisellä reaktiolla tai hapettamalla ilman avulla. Näin muodostuu mustaa kromi(II)oksidia. Punaruskeaa kromi(II)oksidia saadaan pelkistämällä vedyllä kromi(III)oksidia, joka on liuotettu sulaan natriumfluoridiin.

Lähteet
-------

1. 1 2  E. M. Karamäki: *Epäorgaaniset kemikaalit*, s. 183. Kustannusliike Tietoteos, 1983. ISBN 951-9035-61-3.
2. 1 2 3  Billie J. Page & Gary W. Loar: *Chromium Compounds, Kirk-Othmer Encyclopedia of Chemical Technology*, John Wiley & Sons, New York, 2004. Viitattu 31.12.2015
3. 1 2  Thomas Scott, Mary Eagleson: *Concise encyclopedia chemistry*, s. 224. Walter de Gruyter, 1994. ISBN 978-3110114515. Kirja Googlen teoshaussa (viitattu 31.12.2015). (englanniksi)
4. 1 2  Egon Wiberg, Nils Wiberg, Arnold Frederick Holleman: *Inorganic chemistry*, s. 1379–1380. Academic Press, 2001. ISBN 978-0-12-352651-9. Kirja Googlen teoshaussa (viitattu 31.12.2015). (englanniksi)
5. 1 2  Elizabeth A. Martin: *A Dictionary of Science*, s. 163. Oxford University Press, 2010. ISBN 9780199561469. Kirja Googlen teoshaussa (viitattu 31.12.2015). (englanniksi)
d’Herbelot’n muotokuva vuodelta 1777.
**Barthélemy D’Herbelot de Molainville** (14. joulukuuta 1625 – 8. joulukuuta 1695) oli ranskalainen orientalisti. Hänet tunnetaan parhaiten *Bibliothèque orientale* -tietosanakirjan pääasiallisena laatijana.

D’Herbelot syntyi Pariisissa ja opiskeli Pariisin yliopistossa. Hän omistautui itämaisten kielten opiskelulle ja siirtyi Italiaan voidakseen harjoittaa kielitaitoaan maassa matkustavien, Lähi-idässä syntyneiden kauppiaiden ja merimiesten kanssa. Italiassa hän tutustui humanisti Lucas Holsteniuikseen (1596–1661) ja kreikan kielen tuntijaan Leo Allatiukseen (1586–1669). D’Herbelot palasi Ranskaan puolitoista vuotta myöhemmin, jolloin hän sai valtiontalouden yli-intendentti Nicolas Fouquet’lta 1500 livren eläkkeen. Fouquet’n jouduttua epäsuosioon 1661 d’Herbelot menetti eläkkeensä ja hänet nimitettiin Ludvig XIV:n ("Aurinkokuningas") sihteeriksi ja itämaisten kielten tulkiksi.

Muutamia vuosia myöhemmin d’Herbelot palasi Italiaan, missä Toskanan arkkiherttua Ferdinand II esitteli hänelle useita arvokkaita itämaisia käsikirjoituksia ja pyysi häntä hovinsa jäseneksi. D’Herbelot palasi kuitenkin Ranskaan Jean-Baptiste Colbertin kutsumana, ja kuningas myönsi hänelle uuden, aiemman suuruisen eläkkeen. Vuonna 1692 hänestä tuli syyrian kielen professori Collège Royalissa. d’Herbelot kuoli Pariisissa joulukuussa 1695.

D’Herbelot *magnum opus* oli *Bibliothèque orientale, ou dictionnaire universel contenant tout ce qui regarde la connoissance des peuples de l’Orient*, jonka parissa hän työskenteli suurimman osan elämäänsä. Teoksen viimeisteli lopulta hänen avustajansa Antoine Galland ja se julkaistiin postyymisti vuonna 1697. Teos oli ensimmäinen islam-tietosanakirja ja lähtölaukaus tieteelliselle orientalismille. Sen vaikutus oli suuri myös oppineiden piirien ulkopuolelle; 1700-luvulla suosioon nousseen näennäisitämaisen fiktion kautta d’Herbelot’n vaikutus muodostui huomattavaksi myös kaunokirjallisuuden saralla.

Lähteet
-------

* Chisholm, Hugh (toim.): "Herbelot de Molainville, Barthélemy d'", *Encyclopædia Britannica*. Yhdysvallat: Horace Everett Hooper, 1911. Wikisource (viitattu 5.11.2019). (englanniksi)

* Irwin, Robert: *The Arabian Nights: A Companion*. Lontoo & New York: Tauris Parke Paperbacks (2017), 1994. ISBN 978-1-86064-983-7. (englanniksi)

### Viitteet

1. 1 2 3 4  *Encyclopædia Britannica*.
2. ↑  Irwin 1994, s. 14–15.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola
* Vatikaani

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef
* İslâm Ansiklopedisi

 |

 |
**Liselotte Landbeck** (13. tammikuuta 1916 Wien, Itävalta-Unkari – 15. helmikuuta 2013 Quintal, Ranska) oli itävaltalais-belgialainen taito- ja pikaluistelija. Hän teki useita maailmanennätyksiä pikaluistelussa. Taitoluistelussa hän edusti Garmisch-Partenkirchenin talviolympialaisissa 1936 Belgiaa ja sijoittui naisten yksinluistelussa neljänneksi. Lisäksi hän oli muun muassa yksinluistelun kaksinkertainen Itävallan mestari vuosina 1934–1935 ja sai kaksi hopeaa Euroopan-mestaruuskilpailuissa 1934–1935 sekä pronssia vuoden 1934 maailmanmestaruuskilpailuissa.

Landbeck meni naimisiin taitoluistelijakollegansa Robert Verdunin kanssa. Helmikuussa 2011 paljastettiin, että hänellä oli vuosina 1939–1940 ollut myös Leopold III:n kanssa suhde, josta syntyi tytär Ingeborg. Pian lapsen syntymän jälkeen Landbeck ja Verdun erosivat. Landbeck nai toisen belgialaisen, joka adoptoi Ingeborgin. Perhe eli Ruotsissa ja Belgiassa, ja sittemmin tytär muutti Yhdysvaltoihin. Landbeckin kerrottiin helmikuussa 2011 asuvan eteläeurooppalaisessa vanhainkodissa.

Lähteet
-------

1. 1 2  Liselotte Landbeck Bio, Stats, and Results | Olympics at Sports-Reference.com (Arkistoitu – Internet Archive)
2. ↑  Illegitimate children in the Belgian royal family
XF-92A lennossa noin vuonna 1953.
**Convair XF-92** on yhdysvaltalainen koetutkimuskone eli experimental-kone, jonka suunnittelutyöt aloitettiin vuonna 1948. Convair alkoi suunnitella 1940-luvun lopulla deltasiipistä ylisoonista Convair XF-92 suihkuhävittäjää, johon nopeuteen koneen prototyyppi ei yltänyt. Se saavutti "vain" 1 000 km/h nopeuden, johon suunnilleen ylsi muiden muassa Lockheed F-80 Shooting Star.

Koneen kehitystyössä oli mukana Kolmannesta valtakunnasta sodan loputtua Yhdysvaltoihin operaatio Paperclipin mukana tuotu rakettihävittäjä Me 163:n kehittänyt professori Alexander Lippisch.

Koneen suunnittelutyö aloitettiin uudelleen, kun huomattiin, ilmavirtauksen vastuksen suurella lentonopeudella pienentyvän, jos koneen runko muotoillaan "Coca-Cola -pullon" muotoiseksi. "Area rule" määritti koneisiin ampiaisvyötärön siiven kohdalle. Modifioitu prototyyppi ylitti äänennopeuden eli se saavutti Machin luvun=1 jopa nousulennossa. Kone sai lopulta nimen F-102A Delta Dagger. Delta Dagger oli kaikkiaan kolmas taistelukone niin sanotussa Century Series -sarjassa.

Kehitysohjelman tutkimustuloksia käytettiin myöhemmin hyödyksi deltasiipisen ylisoonisen pommikoneen B-58 Hustler:in kehittelyssä. Deltasiipisissä nopeissa koneissa oli suuri siiven nuolikulma. Toisaalta samaan aikaan (ensilento 1954, esitelty 1958) kehitettiin kaksinkertaisen äänennopeuden saavuttava hävittäjä Lockheed F-104 Starfighter, jossa on lyhyt mutta suorahko trapetsin muotoinen siipi, siinä siiven kärkiväli on kuitenkin hyvin pieni. North American (XP-86) F-86 Sabre suunniteltiin aluksi suorasiipiseksi, mutta natsi-Saksan aikaisten tutkimustulosten tultua julki, se muutettiin 45 asteen nuolikulman omaavaksi nuolisiipiseksi.

Katso myös
----------

* Lippisch P.13a

Lähteet
-------

* Hewish, Mark & Gunston, Bill: *Tietosarja – Lentokoneet*, Intercontinental Book Productions/Artko, Englanti, 1977 (suom. Tuomo Huuhka) ISBN 951-824-015-9 (Painettu Italiassa)

### Viitteet

1. 1 2 3 4  Hewish, Mark & Gunston, Bill; 1977: s. 23
2. ↑  Hewish, Mark & Gunston, Bill; 1977: s. 22

Aiheesta muualla
----------------

* 
* 
* 
* 
* 
* 
* 
*
**Rontti** (*Stoker*) on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Vieraita Marsista vuonna 1995.

Hahmo
-----

Rontti oli koko galaksin paras prätkäjannu jo ennen kuin sota plutolaisia vastaan alkoi. Hän oli villi ja peloton, sekä egoistinen hurjapää, kuten Vinski. Rontti koulutti Turbosta, Vinskistä ja Motosta samanlaisia marsilaisia vapaustaistelijoita, jotka myös puolustivat kouluttajansa tavoin Marsin vapautta plutolaisia vastaan. Hän ehti olla pitkään Kenraalina, kunnes ikä alkoi vaikuttaa hänen johtamiseensa, jolloin Minnistä tuli uusi Kenraali.

Vuosia myöhemmin Rontti auttoi Marsin takaisin kukoistukseen luodessaan uudistajan. Hän kuitenkin joutui käymään Maassa etsimässä lisämateriaalia uudistajaan. Tuolloin Palkki ryösti hänen uudistajan. Rontti kuitenkin onnistui palaamaan takaisin Marsiin, jossa oli syttynyt uusi sota, kun Kissatronin joukot hyökkäsivät Marsiin napatakseen uudistajan. Sodan aikana uudistaja kuitenkin tuhoutui ja kissatronin joukkoja johtanut Kattinaattori vetäytyi joukkoineen Marsista. He saivat kuitenkin tietää Maassa olevan toinen uudistaja ja suuntasivat uudelle planeetalle. Rontti yritti pitkään pysyä piilossa ottamalla uuden henkilöllisyyden nimeltä Yökulkija pukeutumalla kokomustaan asuun. Hänen henkilöllisyys kuitenkin paljastui ja kissatronilaiset yhdessä Palkin kanssa yrittivät siepata hänet ja pakottaa tekemään toinen uudistaja.

Esiintymiset
------------

### Vuoden 1993 sarja

**3. tuotantokausi**

* Vieraita marsista
* Olipa kerran Marsissa, osat 1–3

### Vuoden 2006 sarja

* Seikkailu alkaa, osat 1–2
* Muutoksen aika
* Britannian invaasio
* Prätkähiiret kaivoksessa
* Kaupungin uudet kissat
* Kyberhiiret Marsista
* Olipa kerran Marsissa, osat 1–3

Hahmoa näytelleet
-----------------

| **Vuodet** | **Näyttelijät** | **Sarjat** | **Konsolipelit** |
| --- | --- | --- | --- |
| 19962006 | Peter Strauss | *Prätkähiiret**Prätkähiiret* (2006) |  |
| 2006–2007 | Jim Ward | *Prätkähiiret* (2006) | *Biker Mice from Mars* |
|

Lähteet
-------

1. ↑  Prätkähiiret jakso 61 "Vieraita Marsista" Viitattu 2.8.2009

Prätkähiiret

|  |  |
| --- | --- |
| Hahmot |  |
| Sankarihahmot | Turbo • Vinski • Moto • Santtu • Rontti • Minni • Miihkali |
| Pääviholliset | Lalli Leipäjuusto • Professori Nuikki • Rasvanahka • Mutantti • Ylipäällikkö Camembert • Teuvo Tahko • Rami Palkki • Kattinaattori • Hannibal T. Karvapallo • Tohtori Katinkoski |
| TV-sarjat | Prätkähiiret (1993–1996) (tuotantokaudet: 1. 2. 3.) • Prätkähiiret (2006–2007) (tuotantokaudet: 1.) |
| Sarjakuvat | Biker Mice from Mars |
| Videopelit | Biker Mice From Mars (1994) • Biker Mice From Mars (2006) |
Barthélémy Durand Valantin.
**Barthélémy Durand Valantin** (5. joulukuuta 1806 Saint-Louis – 30. heinäkuuta 1864 Saint-Louis) oli Senegalin ensimmäinen edustaja Ranskan kansalliskokouksessa.

Durand Valantinin isä Barthélémy Valantin oli ranskalainen kauppias Marseillesta. Hän saapui Senegaliin 1780-luvulla, kun Ranska sai jälleen haltuunsa Saint-Louisin. Barthélémy Valantin nai afrikkalaisen naisen, joka synnytti kolmetoista lasta.

Durand Valantin opiskeli Marseillessa ja palasi Senegaliin notaarina. Hän toimi veljiensä tavoin arabikumiin erikoistuneena tukkukauppiaana ja perusti kauppahuoneen Saint-Louisiin. Senegalin kuvernööri nimitti Durand Valantinin neuvonantajakseen ja Saint-Louisin pormestariksi. Hän oli myös Senegalin ensimmäisen vapaamuurariloosin jäsen.

Saint-Louisin ja Goréen sekä myöhemmin Rufisquen ja Dakarin asukkaat olivat Ranskan kansalaisia. Helmikuun vallankumouksen jälkeen vuonna 1848 he saivat oikeuden valita edustajansa Ranskan kansalliskokoukseen. Durand Valantin valittiin perustuslakia säätävän kansalliskokouksen edustajaksi 1 080 äänellä lokakuussa 1848 ja lainsäädäntökokouksen edustajaksi 1 319 äänellä elokuussa 1849. Hän kuului kansalliskokouksessa konservatiivisiin monarkisteihin.

Lähteet
-------

1. 1 2  Durand, Barthélemy Valantin *Assemblée nationale*. Viitattu 1.7.2020.
2. 1 2  Jones, Hilary: *The Métis of Senegal: Urban Life and Politics in French West Africa*, s. 194–195, 209. Bloomington & Indianapolis: Indiana University Press, 2013. ISBN 978-0-253-00673-8.
3. ↑  Clark, A. Francis & Phillips, Lucie Colvin: *Historical Dictionary of Senegal*, s. 91–92. Metuchen & London: Scarecrow Press, 1994. ISBN 0-8108-2747-6.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Henkilöt | 
* Sycomore

 |

 |
**Aban Lőrinc** (unk. *Lőrinc*) oli unkarilainen aatelinen ja sotilasjohtaja, joka toimi Transilvanian voivodina vuosina 1242 - 1252.

Aban toimi useissa valtakunnan viroissa jo kuningas Andreas II:n aikana. Mongolivaltakunnan hyökkäyksen jälkeen 1242 kuningas Béla IV nimitti hänet Transilvanian voivodiksi.  Hän osallistui 15. kesäkuuta 1246 Leithan taisteluun, jossa Itävallan herttua Frederik II kaatui. Unkarin kuningaskunnan vallanperimystaisteluiden aikana Aban siirtyi kannattamaan Tapani V:sta, josta tuli Transilvanian herttua vuosiksi 1257-1258.

Katso myös
----------

* Luettelo Transilvanian ruhtinaista

Lähteet
-------

* Harjula, Mirko: *Romanian historia*. Books on demand GmbH, 2009. ISBN 978-952-92-5264-0.
* Markó, László: '*A magyar állam főméltóságai Szent Istvántól napjainkig – Életrajzi Lexikon*. Budapest: Helikon Kiadó Kft. ISBN 963-547-085-1. (unkariksi)

### Viitteet

1. 1 2 3  Harjula, s.241
2. 1 2  Markó, László


|  |  |  |  |
| --- | --- | --- | --- |
| Transilvanian vaakuna | Edeltäjä:**Pósa Sólyominpoika** | **Transilvanian voivodi**1242 - 1252 | Seuraaja:**Ernye Ákos** |
**Sakari Ilmari Tukiainen** (s. 2. lokakuuta 1991 Helsinki) on suomalainen jalkapalloilija, joka edustaa Veikkausliigassa pelaavaa Helsingin IFK:ta. Hän on pelipaikaltaan hyökkääjä.

Tukiainen edusti vuoteen 2008 asti juniorina Espoon Palloseuraa. EPS:ssa Tukiainen pelasi puolustajana. Hän lopetti jalkapallon 17-vuotiaana motivaation puutteen johdosta. Tukiainen oli viisi vuotta pelaamatta, kunnes hänen ystävänsä pyysi häntä mukaan pelaamaan Helsingin piirin Kutosessa pelanneeseen Club Latino Españoliin. CLE:ssä Tukiainen oli kaudella 2013 sarjansa paras maalintekijä 30 maalillaan. Tammikuussa 2014 hän oli Atlantis FC:n reservijoukkueen mukana, mutta liittyi pian Kakkosessa pelanneen edustusjoukkueen harjoituksiin ja sai sopimuksen. 

Kaudella 2014 Tukiainen teki 27 pelaamassaan Kakkosen ottelussa 40 maalia ja rikkoi samalla sarjan yhden kauden maaliennätyksen, joka oli aikaisemmin Pasi Nevanperän ja Joel Pohjanpalon hallussa 33 maalilla. Tukiainen kävi marraskuussa 2014 testileirillä Allsvenskanin AIK:ssa, jossa hän teki ainoassa testipelissään kaksi maalia jääden kuitenkin ilman sopimusta. Joulukuussa 2014 hän siirtyi Viroon, Meistriliigan FC Floraan, joka on yksi maan menestyneimmistä seuroista. Tukiainen viimeisteli maalin sarjadebyytissään 7. maaliskuuta 2015 Tulevik Viljandia vastaan. Heinäkuussa hänet lainattiin loppukaudeksi samaan seuraan. Tukiainen teki Viljandin riveissä kuudessatoista ottelussa kuusi maalia.

Tukiainen aloitti Veikkausliigauransa Rovaniemen Palloseurassa. Rovaniemen kauden jälkeen Tukiainen pelasi kauden Tanskassa, mutta siirtyi kaudeksi 2019 takaisin Veikkausliigaan Helsingin IFK:n riveihin.

Lähteet
-------

* Sakari Tukiainen Transfermarkt-sivustolla (englanniksi)
* 
* 
* 
* 

### Viitteet

1. ↑  Sakari Tukiainen Länsiväylä. Viitattu 10.3.2016.
2. 1 2  Sakari Tukiainen Soccerway-sivustolla (englanniksi)
3. ↑  Luigend ja Juha Paidesse, Tukiainen Viljandisse
4. ↑  Maaliennätyksen murskannut Sakari Tukiainen Rovaniemen Palloseuraan[vanhentunut linkki]
5. ↑  HIFK sopimukseen Veikkausliigasta tutun hyökkääjän kanssa[vanhentunut linkki]

  

HIFK – Veikkausliiga
1 Uusitalo |
2 Kamara |
3 Mattila |
4 Patronen |
5 Sáez |
6 Dunwoody |
7 Ali |
8 Halme |
9 Entrena |
10 Yaghoubi |
11 Kujanpää |
15 Mabinda |
16 Palmasto |
17 Bäckman |
22 Hradecký |
23 Hernández |
25 Puolakainen |
31 Isaksson |
35 Ward |
44 Tukiainen |
70 Ahadi |
88 Hing-Glover |
Valmentaja Gómez
**Veli Sakari Vapaavuori** (16. helmikuuta 1920 Tyrvää – 30. tammikuuta 1989 Espoo) oli suomalainen keraamikko. Hän suunnitteli käyttöesineitä posliinista ja abstrakteja veistoksia samotista. Hänen töitään luonnehditaan plastisiksi ja muodoltaan jänteviksi.

Laajalahtelaisen Sakari Vapaavuoren suunnittelema veistos *Raivaajat* (1975).
Vapaavuori oli 1947–1974 Arabian keraamikko ja loi siellä merkittävän uran. Hän teki abstrakteja veistoksia ennen kuin abstrakti veistotaide oli Suomessa saanut laajempaa jalansijaa, mahdollisesti siksi, ettei hänellä ollut perinteistä kuvanveistäjän koulutusta. Hänen Laajalahteen kirjaston pihalle 1975 (tai 1976) toteutettu veistoksensa *Raivaajat* on ensimmäinen Espoon taidemuseon Emman julkisen kokoelman teos.

Lähteet
-------

1. ↑  Kuva hautakivestä. (Arkistoitu – Internet Archive)
2. 1 2  Designer – Sakari Vapaavuori dishwareheaven.com. Viitattu 24.11.2021. (englanniksi)
3. ↑  *Facta 2001*, osa 17, p. 724. WSOY 1985.
4. 1 2  Raivaajat.Emma. (Arkistoitu – Internet Archive)
5. ↑  Veljeskulma - Museoviraston lausunto 1.9.17  22.3.2019. laajalahtiry.fi. Viitattu 24.11.2021.